ՀԻՄՆԱՎՈՐՈՒՄ
[bookmark: _Hlk233017383][bookmark: _Hlk136878141][bookmark: _Hlk136849556]«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2026 ԹՎԱԿԱՆԻ 
ՀՈԻՆԻՍԻ 4-Ի N 800-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ
[bookmark: _Hlk137028366][bookmark: _Hlk233017634]1. Անհրաժեշտությունը - «Հայաստանի Հանրապետության կառավարության 2026 թվականի հոինիսի 4-ի N 800-Լ որոշման մեջ փոփոխություններ և լրացումներ կատարելու մասին Կառավարության որոշման նախագծի (այսուհետ՝ նախագիծ) ընդունումը պայմանավորված է Կառավարության 2026 թվականի հունիսի 4-ի N 800-Լ որոշմամբ հաստատված Հայաստանի Հանրապետության տարածքից ջերմատնային արտադրության առանձին ապրանքների արտահանման աջակցության միջոցառման (այսուհետ՝ Միջոցառում) շրջանակներում արտահանվող առանձին ապրանքների համար փոխհատուցումը 2026 թվականի օգոստոս ամսին ևս տրամադրելու, ինչպես նաև այլ ապրանքների  վրա տարածելու անհրաժեշտությամբ։
2. Ընթացիկ իրավիճակը և խնդիրները – Միջոցառման շրջանակներում փոխհատուցվող ապրանքների մասով ՍԱՏՄ-ի կողմից տրամադրված օպերատիվ տեղեկատվության համաձայն 2026 թվականի հունիսի 1-ից մինչև հուլիսի 23-ն արտահանվել է շուրջ 1526 տոննա պղպեղ, 770 տոննա լոլիկ, 213․4 տոննա ելակ, շուրջ 5․8 մլն հատ և 58 տոննա ծաղիկ, որից հուլիսին՝ 23-ի դրությամբ արտահանվել է շուրջ 742 տոննա պղպեղ, 562 տոննա լոլիկ, 104․4 տոննա ելակ, շուրջ 2․3 մլն հատ և 23 տոննա ծաղիկ։ Հունիսի 1-ից մինչև հուլիսի 23-ն ընդլայնվել է արտահանման աշխարհագրությունը, ծաղիկներ են արտահանվել 26,  միրգ՝ 19, իսկ բանջարեղեն՝ 8 երկիր։
Նկատի ունենալով, որ այլ շուկաներ արտահանելու ուղղությամբ տնտեսավարողների կողմից իրականացվել են ակտիվ բանակցություններ, որոնց արդյունքնում առաջիկայում ակնկալվում են արտահանման ծավալների աճ, իսկ բանակցությունների ընթացքում գնառաջարկները կատարվում են հաշվի առնելով նաև տրամադրվող փոխհատուցման չափերը,  նպատակահարմար է համարվում փոխհատուցում տրամադրել նաև օգոստոս ամսվա համար։
[bookmark: _Hlk233024440]Բացի այդ, արտահանման շուկաներում Միջոցառման շրջանակներում փոխհատուցվող ապրանքների մասով մրցունակություն ապահովելու համար տնտեսավարողների առաջարկությամբ օգոստոս ամսին փոխհատուցում տրամադրվող ապրանքների ցանկը լրացվել է պալերմո տեսակի պղպեղով և սմբուկով։
[bookmark: _Hlk233392784]Արտահանման դինամիկայի վերլուծությունը ցույց է տալիս, որ 2026 թվականի օգոստոս ամսվա ընթացքում միջոցառման շրջանակներում արտահանման կանխատեսվող ծավալները կկազմեն շուրջ 150 տոննա ելակ, շուրջ 4100 տոննա բանջարեղեն և շուրջ 5․2 մլն հատ ծաղիկ։
[bookmark: _Hlk137486072]3. Կարգավորման նպատակը և բնույթը – Նախագծով առաջարկվում է՝
[bookmark: _Hlk233029324]       - Հայաստանի Հանրապետության տարածքից 2026 թվականի օգոստոս ամսվա ընթացքում արտահանված ջերմատնային արտադրության առանձին ապրանքներ արտահանող տնտեսավարողներին տրամադրել փոխհատուցում հետևյալ չափերով՝ 
[bookmark: _Hlk232969646][bookmark: _Hlk232969619]1)	ելակի յուրաքանչյուր 1 կիլոգրամի համար 770 ՀՀ դրամ․
2)	լոլիկի յուրաքանչյուր 1 կիլոգրամի համար 275 ՀՀ դրամ․
3)	չերրի տեսակի լոլիկի յուրաքանչյուր 1 կիլոգրամի համար 400 ՀՀ դրամ․
4)	պղպեղի յուրաքանչյուր 1 կիլոգրամի համար 400 ՀՀ դրամ․
5)	պալերմո տեսակի պղպեղի յուրաքանչյուր 1 կիլոգրամի համար 500 ՀՀ դրամ․
6) սմբուկի յուրաքանչյուր 1 կիլոգրամի համար 200 ՀՀ դրամ․
7) ծաղիկի յուրաքանչյուր 1 հատի համար 37 ՀՀ դրամ․
8)	Եվրոպական Միության անդամ երկրներ, Մեծ Բրիտանիա, Հյուսիսային Իռլանդիայի Միացյալ Թագավորություն կամ Շվեյցարիա արտահանված ծաղիկի յուրաքանչյուր 1 հատի համար 50 ՀՀ դրամ։
- Միջոցառման շրջանակներում Եվրասիական տնտեսական միության անդամ պետություններ օդային ճանապահով արտահանվող ապրանքների մասով փոխհատուցման տրամադրման փաստաթղթերն ամբողջականացնելու նպատակով պահանջվող փաստաթղթերի ցանկը լրացվել է օդային փոխադրումը հիմնավորող փաստաթղթով (Air Waybill)։
- Միաժամանակ կատարվել են խմբագրական բնույթի փոփոխություններ։ 
4. Նախագծի մշակման գործընթացում ներգրավված ինստիտուտները և անձինք –Նախագիծը մշակվել է Էկոնոմիկայի նախարարության կողմից՝ արտահանող կազմակերպությունների ներկայացուցիչների մասնակցությամբ կայացած քննարկումների ընթացքում վերջիններիս կողմից ներկայացված առաջարկությունների հիման վրա: Նախագծի մշակմանն այլ  ինստիտուտներ և անձինք չեն մասնակցել: 
5. Ակնկալվող արդյունքը – Նախագծի ընդունման արդյունքում որոշակիորեն կմեղմվեն ջերմատնային արտադրության առանձին ապրանքների արտահանման հետ կապված խնդիրները, հնարավորություն կտրվի դիվերսիֆիկացնելու արտահանման շուկաները, որը կնպաստի կազմակերպությունների բնականոն գործունեության ապահովմանը։ 
[bookmark: _Hlk233392852]6. Ներկայացվող հարցի կապակցությամբ լրացուցիչ ֆինանսական միջոցների անհրաժեշտությունը և Հայաստանի Հանրապետության պետական բյուջեի եկամուտներում և ծախսերում սպասվելիք փոփոխությունները – Նախագծի ընդունման դեպքում անհրաժեշտ փոխհատուցման տրամադրման օգոստոս ամսվա չափը գնահատվում է շուրջ  1,710․9 մլն դրամ, որը հաշվարկվել է 2026 թվականի օգոստոս ամսվա ընթացքում արտահանման ենթակա գնահատված ծավալների արտահանման համար տրամադրվող փոխհատուցման չափերով։ 
7. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026 թվականների ծրագիր, ոլորտային և/կամ այլ ռազմավարություններ - Կառավարության 2021-2026 թվականների ծրագրի «2 ՏՆՏԵՍՈՒԹՅՈՒՆ» կետի Կառավարության տնտեսական քաղաքականության նպատակների 3-րդ` «արտահանումը խթանող պայմանների ապահովումն ու միջավայրի ձևավորումը» պարբերության, նույն կետի «Արտաքին տնտեսական քաղաքականություն և  արտահանման խթանում» բաժնի 1-ին՝ «Արտադրողականության աճի շնորհիվ արտադրության ծավալների ավելացումը ենթադրում է նաև իրացման, այդ թվում՝ արտահանման ծավալների աճ։ Արդյունաբերության երկարաժամկետ մրցունակության տեսանկյունից Կառավարությունը քայլեր է ձեռնարկելու ինչպես տեղական, այնպես էլ միջազգային շուկաներում տարատեսակ տեղական արտադրանքների ներկայացվածության, արտահանման շուկաների դիվերսիֆիկացման և արտահանման խթանման ապահովման և զարգացման ուղղությամբ։», «2.4 Գյուղատնտեսություն» բաժնի 1-ին պարբերությաններից (հղում՝ https://www.arlis.am/Annexes/6/2021_N1363hav.pdf, 22-րդ, 27-րդ և 36-րդ էջեր), ինչպես նաև Կառավարության 2021 թվականի նոյեմբերի 18-ի N 1902-Լ որոշումով հաստատված Հայաստանի Հանրապետության կառավարության 2021-2026 թվականների գործունեության միջոցառումների ծրագրի Էկոնոմիկայի նախարարության բաժնի «5.3 ՀՀ տարածքից արտահանման/ներմուծման նպատակով բեռների՝ լաստանավով, օդանավով և այլ տրանսպորտային միջոցներով տեղափոխման ծախսերի փոխհատուցման ծրագրերի մշակում և իրականացում» ակնկալվող արդյունքից (հղում՝  https://www.arlis.am/Annexes/6/2021_N1902hav.1.pdf,  212-րդ էջ)։
8. Սույն որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելը - Նախագծի ընդունման կապակցությամբ անհրաժեշտություն է առաջանում համապատասխան փոփոխություններ և լրացումներ կատարելու Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ։ 
